KLASA: 007-02/23-01/1

URBROJ: 251-176-23-16

Zagreb, 31.7.2023.

**ZAPISNIK**

 **26. sjednice Školskog odbora održane 31. srpnja 2023.**

**Početak sjednice:** 18,00

**Prisutni članovi Školskog odbora:** Višnja Dianežević, Marija Dianežević, Davor Radić, Marija Luković, Zvonimir Bulić, Ivana Kujundžić, Drago Župarić Iljić

**Odsutni članovi Školskog odbora**: /

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 7 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 25. sjednice održane 29. lipnja 2023.
2. Davanje suglasnosti za zakup učionica udruzi Mali inženjeri
3. Usvajanje polugodišnjeg financijskog izvještaja
4. Usvajanje polugodišnjeg izvještaja o izvršenju financijskog plana proračunskog korisnika
5. Pitanja i prijedlozi

Predloženi *dnevni red* prihvaćen je jednoglasno (7 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 25. sjednice održane 29. lipnja 2023.**

Predsjednica Školskog odbora navodi kako je zapisnik poslan u e-mailu zajedno s pozivom. Pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnika 25. sjednice održane 29. lipnja 2023.

**Ad. 2.**  **Davanje suglasnosti za zakup učionica udruzi Mali inženjeri**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda te ističe kako je udruga Mali inženjeri poslala zamolbu za nastavak održavanja edukativne STEM radionice za djecu.

Predsjednica otvara raspravu. Nakon provedene rasprave, predsjednica daje prijedlog na glasovanje. Prisutni su dizanjem ruku dali suglasnost i jednoglasno se donosi **Odluka o davanju suglasnosti za zakup učionice udruzi Mali inženjeri.**

**Ad 3. Usvajanje polugodišnjeg financijskog izvještaja**

Predsjednica Školskog odbora daje uvodno obrazloženje po točki dnevnog reda. Sukladno Zakonu o proračunu, financijski izvještaji koji se sastavljaju za razdoblje od 1. siječnja do 30. lipnja su:

* Izvještaj o prihodima, rashodima, primicima i izdacima na obrascu: PR- RAS
* Izvještaj o obvezama na obrascu: OBVEZE
* Bilješke

Rok za predaju izvještaja je 10. srpnja 2023.

Izvještaj je usklađen i potvrđen od strane Gradskog ureda za obrazovanje, sport i mlade i takav predan u zakonskom roku.

Predsjednica otvara raspravu. Nakon provedene rasprave, predsjednica daje prijedlog na glasovanje. Prisutni su dizanjem ruku dali suglasnost i jednoglasno se **usvaja polugodišnji financijski izvještaj.**

**Ad. 4. Usvajanje polugodišnjeg izvještaja o izvršenju financijskog plana proračunskog korisnika**

Predsjednica Školskog odbora daje uvodno obrazloženje po točki dnevnog reda. Polugodišnji izvještaj o izvršenju financijskog plana proračunskog korisnika sastavlja se prema polugodišnjem Financijskom izvještaju za isto razdoblje (1.01.2023.- 30.06.2023.) Proračunski korisnik dužan je prijedlog polugodišnjeg izvještaja o izvršenju financijskog plana za proteklo razdoblje dostaviti Školskom odboru na usvajanje.

Predsjednica otvara raspravu. Nakon provedene rasprave, predsjednica daje prijedlog na glasovanje. Prisutni su dizanjem ruku dali suglasnost i jednoglasno se **usvaja polugodišnji financijski izvještaj o izvršenju financijskog plana.**

**Ad. 5. Pitanja i prijedlozi**

Ravnatelj navodi kako je nevrijeme oštetilo krov škole. Šteta je prijavljena putem police osiguranja koju je za školu sklopio Grad Zagreb kao osnivač.

Nije bilo drugih pitanja i prijedloga.

Predsjednica zaključuje sjednicu u 19,00 sati.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |